钦定古今图书集成/理学汇编/字学典/第150卷 > 《述古书法纂》 > 《新都程君房寄墨数螺道中为税使所榷戏作志感》于慎行
## 钦定古今图书集成/理学汇编/字学典/第150卷 > 《述古书法纂》 > 《新都程君房寄墨数螺道中为税使所榷戏作志感》于慎行

客卿闻已渡江涔，乌有何从问“艺林。”楮国交游成落
莫，松侯封爵付销沉。思元但检《张衡赋》，“守黑”空遵《老
氏箴》。为语中人休错误，隃麋原不化黄金。

梁虞龢《论书表》：“陛下渊昭自天，触理必镜，乃诏张永，
更制御纸，紧洁光丽，辉日夺目，又合秘墨，美殊前后，
色如点漆。”

唐温庭筠《谢所知赉集贤墨启》：“垂赉集贤墨一挺，竹
山奇制，上蔡轻烟，色掩缁帷，香含漆简。雅复三台故
物，贵重相传，五两新胶。干轻入用，犹怨于潜旷远，建
业尪裸。韦曜名方，即求鸡木；傅元佳致，别染龟名。恩
加于兰署郎官，礼备于松棂介妇，汲妻衡弟，所未窥
观；广记汉仪，何尝著列。况又元州上苑，青锁西垣，仇”
字犹新，疑签尚整。帐中女史，每袭清香。架上仙人，常
持缥帙。得于华近，辱在庸虚。岂知夜鹤频惊，殊惭志
业，秋蛇屡绾，不称精研。唯忧痗物虚投，蜡槃空设。
杜甫诗。鹅费羲之墨，貂馀季子裘。

高适《赠韦使君》诗：“起草征调墨，焚香即宴娱。”

孟郊诗：“偷笔作文章，乞墨潜磨构。”

李商隐诗：“试墨书新竹，张琴和古松。”

许浑《过鲍溶宅》诗：“古苔残墨沼，深竹旧书堂。”

陆龟蒙诗：“怜君残墨风流甚，几度题诗小谢斋。”
魏舒诗：“洗砚鱼吞墨，烹茶鹤避烟。”

宋苏辙诗：“旋揉翠墨濡黄缯。”

《方回诗》：“朝来不忍轻磨墨，落砚香拈数点红。”

又：“落花满砚慵磨墨，乳燕归梁急卷帘。